Vi kendte ikke det nøjagtige ankomsttidspunkt, da vi kom i bil fra Umbrien. Jeg sendte en SMS da vi kørte fra lufthavnen og inden vi ankom til Termini var der svar på, at man var klar til at modtage os.
Efter 5 minutters gang fra Termini var vi fremme og blev modtaget i gadedøren.
Vi fik en meget fin modtagelse og bl.a. var der en flaske vin på bordet og en flaske vand i køleskabet.
Lejligheden fremstod som oplyst hos AirBNB og var pæn og ren.
Lejligheden ligger på 4. sal, men der er elevator.
Kvarteret er roligt og pænt og de handlende er meget imødekommende og hjælpsomme.
5 minutters gang fra lejligheden ligger supermarkedet Conad, hvis de lokale butikker ikke er nok.
Som sagt er lejligheden kun 5 minutters gang fra Termini men også 5 minutters gang fra Plaza Republica.